open-index/open-wikipedia-markdown huggingface dataset:
Nadezjda Allilujeva

**Nadezjda Sergejevna Allilujeva** (russisk: Надежда Сергеевна Аллилуева) (født  i Baku, død 9. november 1932 i Moskva) var Josef Stalins andre kone. Hun ble gift med Josef Stalin, som da var 41 år gammel, i 1919. Den menneskelige kontakt mellom de to sviktet i begynnelsen av 1930-årene på grunn av forholdene i Sovjetunionen. 

Hun etterlot seg den seks år gamle datteren Svetlana Allilujeva som forlot Sovjetunionen i 1967 og immigrerte til USA hvor hun ble en kjent forfatter.

## Referanser


## Eksterne lenker
*
Mattias Andersson (fotballspiller)

**Mattias Christer Andersson** (født 7. oktober 1981) er en svensk fotballtrener og tidligere fotballspiller. 

Andersson ble hentet til  fra  i januar 2006 og var en suksess i sin første sesong da han ble toppscorer i 1. divisjon med 19 scoringer. Han vant også priser for årets spiller i 1. divisjon: Kniksenprisen og NISOs årets spiller i Adeccoligaen. Andersson gikk til  i august 2009, før han ett år senere ble gjenforent med sin tidligere trener Dag-Eilev Fagermo i Odd.

Mattias Andersson har også spilt for Myresjö IF, Mjällby AIF og . Han er nå ansatt som assistenttrener i 

## Referanser


## Eksterne lenker
*
Melrose-krønikene

**Melrose-krønikene** er en middelaldersk opptegnelse fra et manuskript som kalles for «Cottonian Manuscript, Faustina B. ix» og oppbevares i dag i British Museum. Det er skrevet av ukjente forfattere, men skriftspor gjør det sannsynlig at det er skrevet av munker på klosteret Melrose Abbey i Skottland. Det er en av de fremste primærkildene til skotsk historie.

Krøniken begynner i året 731, fra der Beda avsluttet, og slutter brått, midt i en setning, i år 1270. Den består av to ulike segmenter. Den første delen går fra år 745 og ender omtrent i år 1140 da Melrose Abbey ble grunnlagt. Denne delen er kompilert fra *[[Den angelsaksiske krønike]]* foruten andre historiske skrifter av Symeon av Durham. Den andre delen begynner i 1140 og ender i 1270. Den består av et originalt arbeid og er ansett av historikere for å ha være mer troverdig enn den første delen. Imidlertid ble det oppdaget i 2002 ytterligere en del som dekker årene fra 1 til 249. Denne delen ble oppdaget i manuskriptet *MS Cotton Julius B xiii* i British Library.

Krøniken er i dag oppbevart i British Museum i London og antagelig ble manuskriptet fjernet fra klosteret i Melrose under reformasjonen.

I 2014 ble det gjenoppdaget at Krøniken inneholdt den eldste uavhengige redegjørelse av undertegnelsen av Magna Carta ved Runnymede.

## Referanser


## Litteratur
* Broun, Dauvit; Harrison, Julian, red. (2007): ''The Chronicle of Melrose Abbey: a Stratigraphic Edition. Volume I: Introduction and Facsimile Edition'', Scottish History Society, ISBN 9780906245293
* Stevenson, Joseph, overs. (1991): *A Mediaeval Chronicle of Scotland: Chronicle of Melrose*,  Llanerch Press
* Stevenson, Joseph, red. (1835): ''Chronica de Mailros, e Codice Unico'', Edinburgh: The Bannatyne Club. På latin.

## Eksterne lenker
* Broun, Dauvit: ''A recently discovered Latin chronicle of the Wars of Independence'' (PDF)
* «Chronicle of Melrose», *Catholic Encyclopedia*
Wang

**Wang** har flere betydninger:

* Wang (norsk etternavn)
* Wang (navn 王), kinesisk slektsnavn som betyr *konge*
* Wáng, kinesisk adelstittel
* Wang Toppidrett, selskap som driver flere skoler
* Wang Begravelsesbyrå i Oslo
Gratisbutikk

**Gratisbutikk** (engelsk: *Free store*) er et konsept der grunntanken er at man kan dele goder uten at dette behøver å koste penger. I mindre skala kalles konseptet ofte «**byttebod**».  

En av de første slike gratisbutikker ble startet av en gruppe hippier kalt «The Diggers» på 1960-tallet i New York. Ideen har siden da spredt seg over hele verden.  

Konseptet går ut på at man kan hente det man trenger uten penger, eller levere det man ikke lenger har bruk for.

## Eksempler
Eksempler på gratisbutikker er «The Auroville Freestore» i det alternative samfunnet Auroville i India og «Warren Wilson College Free Store» i Asheville, North Carolina.

I Norge finnes også «butikker» basert på det samme konseptet. Eksempelvis finnes flere slike butikker i Trondheim: en av dem er tilknyttet alternativmiljøet på Svartlamon, drives på dugnad, og har eksistert siden tidlig på 2000-tallet. I Fredrikstad ble det åpnet en slik butikk den 20. mai 2009; den ble drevet av Månefestivalen. I 2023 tok en rektor i Stavanger initiativ til å åpne en gratisbutikk ved sin skole, for å avhjelpe den store materielle forskjellen hun så blant sine elever.

Et norsk eksempel på byttebod er den ombygde containeren som er plassert på Arne Gjestis plass – utenfor Sagene samfunnshus – i Oslo.

## Referanser


## Eksterne lenker
* Svartlamons oversikt over aktiviteter 
* Heggstadmoen gjenvinningsstasjon - BrukOm
NW (postområde)

**Postområdet NW** er et av Londons postområder, og dekker det meste av den nordvestlige delen av Stor-London. 

Området ble først opprettet under samme navn i 1856. I 1917 ble det inndelt i distrikter. Grensene har blitt justert flere ganger for å tilpasse dem til Royal Mails behov. De samsvarer ikke med politiske og administrative grenser. 

NW dekker store deler av bydelene Barnet, Brent, Camden og mindre deler av City of Westminster, Hammersmith and Fulham og Hertsmere. Resten av det nordvestlige Stor-London dekkes av HA, UB og litt av WD. 

Distriktet grenser mot N, WC, W, HA, WD og EN.

## Fotnoter
Verningen

**Verningen** er en tettbebyggelse i Sandefjord kommune i Vestfold. 

Stedet ligger på toppen av Bommestadbakkene, den gamle veien som førte fra fergestedet nede ved Numedalslågen til toppen av raet der hovedveien gikk videre østover. Verningen var frem til 2024 et eget tettsted, og frem til 1. januar 2025 en del av Larvik kommune.

## Historie
Stedet utviklet seg lenge som en båndby med tettbebyggelse langs stedets hovefartsåre, Raveien, som fra gammelt av har vært en av hovedveiene i nord-sørlig-retningen langs Vestfold-kysten. Det er mange kulturminner på Verningen, bl.a. et område med gravhauger. Stedet ble kraftig utbygd på 80-tallet, både i  sørvestlig og nordøstlig ende, på gårdene Hem og Teiens grunn.

I nyere år har Verningen også blitt utvidet med et nytt boligfelt i nordøstlig retning, mot den gamle Rødbøl skole. Det nye området har fått navnet Solåsen Park av eiendomsutviklerne og vil kunne omfatte så mange som 170 nye eneboliger dersom det blir realisert i full skala.Larvik kommune har anmodet om at det blir anlagt et nærmiljøanlegg og at det avsettes en tomt til ny barnehage i forbindelse med prosjektet.

## Idrett
Sporty IL holder til på Verningen og rekrutterer hovedsakelig medlemmer med tilknytning til tettstedet og nabogrenda Ringdal. Idrettslaget ble stiftet i 1938, har rundt 300 medlemmer og lag både i fotball og håndball. Idrettsplassen inneholder to fotballbaner i full, internasjonal størrelse, én mindre grusbane, én ballbinge og en asfaltbane med håndballmål og kurver for basketball. Idrettslaget eier også ei klubbhytte som står på idrettsplassens område og brukes både til aktiviteter i regi av idrettslaget selv og til utleie.

Årlig arrangerer Sporty IL Sporty Cup, som har blitt holdt i juni siden 90-tallet. Turneringen er for aldersbestemte lag, spilles på 7-er-baner og samler lag fra hele fylket. Grunnet tilbakevendende værmessige utfordringer har arrangementet lokalt spøkefullt vært kjent som «regnværscupen».

## Skole
Nordøst for hovedbebyggelsen på Verningen ligger den tidligere barneskolen Rødbøl skole, som ble lagt ned og slått sammen med Bommestad skole i 2010 til den nye skolen Hedrum skole. Etter at skolen ble lagt ned ble det i flere år drevet en barnehage på stedet. I 2015 ble bygningsmassen kjøpt opp av Kongshaugen kristne grunnskole, og høsten 2016 åpnet de en tiårig kristen skole på stedet. Skolen kaller seg evangelisk-luthersk, men er ikke tilknyttet et bestemt kirkesamfunn.

## Annet
På Verningen ligger også et bedehus tilknyttet Norsk Luthersk Misjonssamband, som ble innviet i 1958. Bedehuset huser barnekor, ungdomsskor, voksenkor, ungdomsforeningen Tenningen og jevnlige religiøse møter.

## Referanser


## Eksterne lenker
* http://www.op.no/skoler/nyheter/ung/vil-starte-kristen-grunnskole/s/5-36-104896
* https://web.archive.org/web/20161008200058/http://sportyil.no/ - Sporty ILs hjemmesider
* http://vbh.no/ - Verningen bedehus' hjemmesider
* https://web.archive.org/web/20161114082714/http://kongshaugen.123hjemmeside.no/421247448 - Kongshaugen kristne grunnskoles hjemmesider
Tasmosalpingidae

* *[[Tasmosalpingus]]*

**Tasmosalpingidae** er en gruppe av biller som finnes i Australia. De ble inntil nylig regnet til familien Phloeostichidae. Det er kjent to arter, og de har blitt funnet på Tasmania og i Victoria, sørøstlige Australia. Lite er kjent om biologien deres, men de er trolig soppetere.

## Utseende
Små biller (1,2 – 2&nbsp;mm), bredest bak midten. Av utseende kan de minne om små bladbiller (Chrysomelidae). Oversiden er tett og grovt punktert med fine, nedliggende hår. **Hodet** er kort og bredt med små, utstående fasettøyne, snuten (clypeus) stikker fram og dekker de underliggende munndelene. Antennene er 11-leddete, litt kortere enn hodet og brystskjoldet til sammen, perlekjedeformede, litt tykkere mot spissen, men uten en tydelig kølle. **Brystskjoldet** (pronotum) er litt bredere enn langt, med avrundede sider og markert sidekant. Bakhjørnene er markerte som litt uttrukne knøler. Pronotum er tett og grovt punktert uten noen groper eller knøler på oversiden. **Dekkvingene** er litt bredere enn brystskjoldet, bredest bak midten. De har tydelige skuldre og et uregelmessig, grovt punktert, punktene er grovere og glisnere enn de på brystskjoldet. Dekkvingene har et par svake lengdeinntrykk. **Beina** er middels lange og slanke. **Larvene** er falte og parallellsidige, hvite med gult hode.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **Tasmosalpingidae**
****** *Tasmosalpingus promiscus* Lea
****** *Tasmosalpingus quadrispilotus* Lea

## Kilder
Leschen, R.A.B., Lawrence, J.F. og Slipinski, S.A. 2005. Classification of basal Cucujoidea (Coleoptera: Polyphaga): cladistic analysis, keys and review of new families.
*Invertebrate Systematics* 19 (1): 17-73. Med tegning av *Tasmosalpingus* sp..https://web.archive.org/web/20160304094514/http://bio150.chass.utoronto.ca/labs/cool-links/lab9/Leschen,_Lawrence_and_Slipinski_2005_lab_9.pdf

## Eksterne lenker
*
Cyanid

**Cyanid** er et anion med kjemisk betegnelse CN-. Begrepet **cyanider** brukes om kjemiske forbindelser som inneholder cyano-gruppen C≡N; et karbonatom bundet til et nitrogenatom gjennom en trippelbinding. Organiske forbindelser som har cyanid som sin funksjonelle gruppe kalles nitriler.

Forbindelser som kan frigi cyanid-ionet CN- kan være ekstremt giftige selv om mange forbindelser der cyanid er en bestanddel ikke er spesielt giftige. Giftigheten er avhengig av hvilken forbindelse det er snakk om. Mennesker som har pustet inn, spist eller fått cyanidsalter (eks natriumcyanid) gjennom huden kan merke følgende symptomer på få minutter:

*rastløshet
*svimmelhet
*kvalme
*hodepine og raskere hjerteslag

Forgiftning forårsaket av cyanid kommer an på hvor stor mengde av giftstoffet personen er utsatt for. Å puste inn cyanidgass (blåsyre, HCN) forårsaker størst skade, men å svelge cyanid kan også gi høy grad av giftvirkning. Cyanidgass er farligst i lukkede rom, der gassen holdes i høy konsentrasjon. Cyanidgass er lettfordampelig i åpne områder, noe som kan gjøre den mindre farlig utendørs, men et for stort inntak av cyanid *vil* føre til døden, uansett omgivelser.

## Referanser




## Se også
* Hydrogencyanid
Sentence of Death

***Sentence Of Death*** er den første offisielle utgivelsen til det tyske thrash metal bandet Destruction. Platen ble utgitt i 1984.

## Sporliste
#«Intro/Total Disaster»
#«Black Mass»
#«Mad Butcher»
#«Satan's Vengeance»
#«Devil's Soldier»

## Musikere
*Marcel «Schmier» Schirmer – bass og vokal
*Mike Sifringer – Gitar
*Thomas «Tommy» Sandmann – trommer

## Eksterne lenker
*
Fylkesvei 6626

**Fylkesvei 6626 (Fv6626)** går mellom Husby og Venn i Skaun kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 754 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Charlie Haas

**Charles** «**Charlie**» **David Haas jr.** (født 27. mars 1972) er en amerikansk fribryter i World Wrestling Entertainments *[[Raw]]*. Han opptrer foreløpig som halvparten av tag teamet «The World's Greatest Tag Team» med Shelton Benjamin. De var tidligere i *[[SmackDown!]]* hvor de også var kjent som «Team Angle». Etter Shelton Benjamin ble flyttet til *Raw* ble Charlie Haas i *SmackDown!* i et år før han ble sparket. Charlie Haas returnerte til WWE 17. april 2006 på en episode av *Raw* hvor han slo sin tidligere tag team partner, Shelton Benjamin. Et halvt år senere ble The World's Greatest Tag Team gjenforent.

## Referanser


## Eksterne lenker
*
Cabernet sauvignon

**Cabernet sauvignon** er en rødvinsdrue som dyrkes i mange land, men utmerker seg best i litt kjølig klima og mager jord som i Frankrike, Italia og delvis i California. Druen har sitt opphav i Bordeaux i Frankrike, hvor den gjerne blandes med andre druetyper for å gi mer balanse og komplekse viner. Druene den blandes med er da helst cabernet franc, petit verdot, malbec, merlot eller carmenere.

## Historie
På 1700-tallet gikk druen under navnet petite vidure i Bordeaux. Det skal være foretatt en DNA-analyse som viser at druen opprinnelig er en krysning av to andre druesorter fra Bordeaux, nemlig cabernet franc og sauvignon blanc.

## Druens karakter
I kjølige klima gir druen fra seg aromaer av spesielt solbær og modne mørke bær. Den gir faste tanniner som kommer fra skallet og druesteinene. I varmere klima gir druen aromaer av moden solbær og en søtere frukt. Tanninene blir bløtere og vinen føles rundere i smak.

Vin som er produsert av cabernet sauvignon er lett å kjenne igjen på smak og aroma. Den tåler og beriker seg dessuten svært godt på eikefat, gjerne over lang tid.

## Referanser


## Eksterne lenker
* Skikkogbruk.no om cabernet sauvignon
SAFEGE

**SAFEGE** var et konsortium av 25 bedrifter, bl.a. bildekkprodusenten Michelin og bilfabrikken Renault, som ble dannet for å utvikle énskinnebaneteknologi. Sjefskonstruktør var Lucien Chadenson. 

Firmanavnet er et fransk akronym: **''S**ociété **A**nonyme **F**rançaise d' **E**tude de **G**estion et d' **E**ntreprises* (*Fransk A/S for studier av bedriftsstyring og bedrifter.*)

En *SAFEGE-bane* er en hengebane, med toget hengende under det bjelkeformede banelegemet, i motsetning til den vanligere [[Alweg]]-konstruksjonen, som plasserer toget oppå bjelken. 

En SAFEGE-bane var i drift mellom Chalenton og Créteil sør for Paris i perioden 1960-71, og ble i 1966 avbildet i filmen *Brennpunkt Fahrenheit 451'' som en fremtidsvisjon. Nå er det bare skrot igjen av banen. Etter 1971 ble teknologien solgt til japanske bedrifter, som har bygd to slike baner: Chiba-banen og Shohan-banen .
## Se også
* Énskinnebane for sammenlikning av ulike teknologier
## Referanser


## Eksterne lenker
*
Negaraku

***Negaraku*** (norsk oversettelse: «Mitt land») er Malaysias nasjonalsang. Den ble vedtatt som nasjonalsang da Malayaføderasjonen fikk sin uavhengighet fra Storbritannia i 1957. Melodien hadde tidligere vært brukt i delstaten Peraks kongesang *Allah Lanjutkan Usia Sultan*.

## Malayisk tekst
Offisiell tekst på malayisk:

## Oversettelse
Fri oversettelse til norsk:

*Mitt land, mitt fødeland.* 
*Hvor folket lever forenet og sterkt,*
*Må Gud bistå oss med velsignelse og lykke.*
*Må vår hersker være en fremgangsrik regent.*
*Må Gud bistå oss med velsignelse og lykke.*
*Må vår hersker være en fremgangsrik regent.*

## Referanser
Fylkesvei 6722

**Fylkesvei 6722 (Fv6722)** går mellom Renå og Mebonden i Selbu. Veien er 20,5&nbsp;km lang.

Før Trøndelag fylke ble opprettet 1. januar 2018 hadde veien betegnelsen Fylkesvei 968 (Sør-Trøndelag).

## Kommuner og knutepunkter

## Eksterne lenker
* Kartverkets norgeskart
* Vegvesenets vegkart 
*
RC Lens

**Racing Club de Lens** er en fransk fotballklubb fra Lens. Lens ble stifta i 1906.

## Spillerstall
Oppdatert 9. oktober 2024.

### Utlånte spillere

## Meritter
**[[Ligue 1]]:**

***Vinner (1):** 1997/98

**[[Ligue 2]]:**

***Vinner (3):** 1937, 1949, 1973

**[[Coupe de la Ligue|Fransk ligacup]]:**

***Vinner (1):** 1999

**Coupe Drago:**

***Vinner (4):** 1959, 1960, 1965, 1966

**[[UEFA Intertoto Cup]]:**

***Vinner (1):** 2005

## Kjente spillere med en fortid i klubben
* Olivier Dacourt
* Alou Diarra
* El Hadji Diouf
* Marc-Vivien Foé
* Bernard Lama
* Vladimír Šmicer
* Rigobert Song
* Serge Aurier
* Raphaël Varane

## Referanser


## Eksterne lenker
*
Kyrre Nakkim

**Kyrre Nakkim** (født 1966) er en norsk journalist som har vært ansatt i NRK siden 2002. 

Nakkim er redaksjonsleder for økonomi og politikk i NRK Nyheter.

Han har tidligere jobbet som nyhetssjef i nyhetsdivisjonen i NRK.

Nakkim har en cand.mag. i sammenlignende politikk fra Universitetet i Bergen. 

Han startet sin journalistiske karriere i *[[Moss Dagblad]]*. Deretter var han noen år i *[[Bergensavisen]]*. Fra 1995 til 2001 var leder av politisk avdeling i *[[Dagsavisen]]*. I 2002 gikk han til NRK og til stillingen som redaksjonssjef for Dagsrevyens politiske avdeling. Senere var han både politisk kommentator, samfunnsredaktør (fra 2009) og magasin- og debattredaktør (fra 2013). I 2020 gikk han over i stillingen som nyhetssjef i nyhetsdivisjonen. 

## Privatliv
Han er sønn av Høyrepolitikeren Kjellaug Nakkim og bror av Frode Nakkim, informasjonssjef i VitaeLab og tidligere nyhetssjef i VG, og den tidligere friidrettsutøveren Are Nakkim.
## Se også
* Nakkim

## Referanser
Kjørebane

**Kjørebanen** er den delen av en vei eller gate som er beregnet for kjøretøy og/eller annen ferdsel, uavhengig av hvilken retning det ferdes. En kjørebane kan bestå av flere kjørefelt (motgående eller samme retning).

Alternativt kan kjørebane også referere til den del av et annet område for fremføring av maskinelt kjøretøy. For eksempel en oppmerket bane i en hall eller tunnel.

## Norge

### Definisjoner
Kjørebane er det samme som hele veiens bredde, regnet fra veiskulder til veiskulder. 

Det blir ikke markert midtlinje dersom den samlede kjørebanen er smalere enn to standard kjørefelt. Kantmarkering kan likevel forekomme, men ikke på grusvei.

Kjørebanen kan ha ett eller flere kjørefelt, slik som på en motorvei, som i Norge må ha minst to felt.

Kjørefeltene i kjørebanen kan skilles med gul eller hvit markering.
* Gul markering skiller i Norge mellom trafikk i ulike retninger, unntatt for sykkelfelt. Et annet land som bruker gul midtstripe er USA.
* Hvit markering skiller i Norge mellom trafikk i samme retning, unntatt for sykkelfelt. I andre land kan hvit markering skille mellom trafikk i to retninger.

### Kjørebanens bredde

Bredden på norske kjørebaner varierer. Bredere vei gir økte byggekostnader. 

Nye veier bygges ofte etter vedtatte standarder som spesifiserer veibredden. Noen eksempler på standard veibredder i Norge er: 
* 6.5&nbsp;m (smaleste med gul midtstripe)
* 7.5&nbsp;m (kan bygges på nye motortrafikkveier, men bare i kostbart/sårbart terreng)
* 8.5&nbsp;m: 2×3.25&nbsp;m kjørefelt + 2×1&nbsp;m skuldre (standard minstekrav for nye motortrafikkveier)
* 10.0&nbsp;m: 2×3.5&nbsp;m kjørefelt + 1&nbsp;m forsterket midtoppmerking + 2×1&nbsp;m skuldre.
* 12.5&nbsp;m: 2×3.5&nbsp;m kjørefelt + 2.5&nbsp;m midtdeler + 2×1.5&nbsp;m skuldre.
* 20.0&nbsp;m: 4×3.5&nbsp;m kjørefelt + 3&nbsp;m midtdeler + 2×1.5&nbsp;m skuldre.
* 23.0&nbsp;m: 4×3.5&nbsp;m kjørefelt + 3&nbsp;m midtdeler + 2×3&nbsp;m skuldre.

## Referanser


## Se også
* Kjørefelt
* Autovern
* Midtdeler
* Rumlefelt
* Vägbas
Membranpotensial

**Membranpotensialet** beskriver spenningsforskjellen mellom innsiden og utsiden av en celle. I utgangspunktet, i hviletilstand, er dette negativt. Membranpotensial måles i millivolt (mV). I **eksiterbare celler** kan membranpotensialet endres om cellen blir utsatt for en impuls. Endringen i membranpotensial kalles for et *[[aksjonspotensial]]*, og består først av en rask *depolariserings-fase* som etterfølges av en *repolariserings-fase*. Dette skaper elektromagnetiske feltbølger som setter igang en rekke biokjemiske reaksjoner. Disse har viktige fysiologiske funksjoner i nervesystemet, i hjernen og i hjertet. 

## Forekomst av ioner
Spenningsforskjellen over cellemembranen skyldes at ioner, som er elektrisk ladde partikler, er ulikt fordelt mellom cellevæsken og vevsvæsken utenfor. På grunn av tiltrekningskraften mellom de negativ og positive ladde partiklene, vil det oppstå et elektrisk felt over membranen. De ladde ionene blir liggende inntil veggen på hver sin side, og siden celleveggen er svært tynn (+/K+-pumpen)
*Lekkasjekanaler for kaliumioner (K+)
*Negativt ladede proteiner inne i cellen

*Na<sup>+</sup>/K<sup>+</sup>-pumpen* drives av adenosintrifosfat (ATP). Den pumper 3 natriumioner (Na+) *ut* av cellen og 2 K+ *inn* i cellen for hvert ATP den bruker. Dette gjør at det oppstår en konsentrasjonsforskjell for Na+ og K+ mellom innsiden og utsiden av membranen.

*Lekkasjekanaler* i membranen gjør denne gjennomtrengelig (*permeabel*) for K+. (Disse kanalene kan også slippe igjennom Na+, men bare 1/75 ganger så mye som K+). De tillater at K+ får vandre *med* konsentrasjonsgradienten sin *ut av cellen*. Denne migrasjonen begrenses imidlertid av de negativt ladede proteinene inne i cellen:

*Negativt ladede proteiner* inne i cellen tiltrekker seg K+ (som er positivt ladet). Denne tiltrekningskraften er imidlertid ikke så kraftig som konsentrasjonsforskjellen, og det lekker dermed ut en del K+. Ved at disse lekker ut *mot* den elektriske gradienten, oppstår det en negativ ladning på innsiden av membranen – cellen er **polarisert**. Denne polariseringen er hos mennesket på ca. -70 mV.

## Aksjonspotensialet

Aksjonspotensialet betegner en krakteristisk endring i membranpotensialet. Det består i opphevelsen av det negative membranpotensialet, som skaper elektromagnetiske feltbølger. Dets eksistens hviler hovedsakelig på to strukturer i cellemembranne, kaliumkanalene og natriumkanalene. Begge er spenningsstyrte og åpnes når membranpotensialet når en viss terskelverdi.

Natriumkanalene åpnes når membranpotensialet når en *terskelverdi* på ca. -55mV. Dette fører til en strøm av Na+ *med* konsentrasjonsgradienten *inn* i cellen, som dermed mister sin negative, indre ladning – cellen blir depolarisert.

Kaliumkanalene åpnes når det oppstår en positiv ladning på innsiden av cellen. De er imidlertid litt tregere, og det rekker å oppstå et positivt membranpotensial før K+ strømmer *ut* av cellen, *med* sin konsentrasjongradient, og skaper en negativ repolarisering.

## Referanser
Henriette Herz

**Henriette Herz** (født *de Lemos* 5. september 1764 i Berlin, død 22. oktober 1847 i Berlin) var en tysk forfatterinne og innehaverske av en ledende litterær salong i romantikkens første periode.

## Liv og virke
### Bakgrunn
Henriette Herz var datter av en jødisk lege av portugisisk herkomst, Benjamin de Lemos. Som barn fikk hun en grundig undervisning i forskjellige språk. I en alder av 12 år ble hun forlovet med den eldre legen Marcus Herz, og gift med ham to år senere, i 1779.

### Salong
Henriette Herz er knapt betydelig som forfatter, men ved opprettelsen og ledelsen av en av de mest kjente litterære salongene (1780&ndash;1803) utførte hun banebrytende arbeid. Opprinnelig mottok hennes ektemann høytstående gjester fra politikk og kultur, mens Henriette samlet kvinnelige gjester i et naboværelse. Disse beskjeftiget seg for det meste med Goethes Sturm und Drang-verker, og dermed ble grunnstenen lagt til tidens Goethe-kultus. Ut av begge disse kretsene oppstod Berlins ledende salong, der politikere, vitenskapsmenn, kunstnere, forfattere og filosofer omgikkes hverandre, for eksempel Alexander og Wilhelm von Humboldt, Clemens Brentanos hustru Sophie Mereau-Brentano, Jean Paul, Rahel Levin (senere Varnhagen) og Friedrich Schleiermacher. Friedrich Schlegel møtte her Dorothea Veit, som senere ble hans hustru. Forskjellige litterære strømninger, epoker og kretser fant her sammen, og det var Henriette Herz' fortjeneste at det også ble knyttet kontakter og vennskapsbånd mellom mange tyske og franske kunstnere og vitenskapsmenn.

Etter at ektemannen døde i 1803, måtte Henriette Herz innskrenke selskapelighetene og slutte seg til andre, som. kretsen omkring Rahel Varnhagen. Hun drev også utstrakt veldedighet; fra 1813 underviste hun blant annet ubemidlede barn. 

Hun konverterte til protestantismen i 1817. Henriette Herz er gravlagt i Berlin, på gravlundene ved Halleporten.

## Referanser
Sari (by)

**Sari** er en by nordøst i Iran, beliggende mellom Elburzfjellene og kysten av Kaspihavet. Byen er hovedstaden i provinsen Mazandaran. Innbyggerne taler taberisk.

Innbyggerne i Sari, hovedstaden i Mazandaran-provinsen, består hovedsakelig av mazandaranere (også kjent som tabarer). Dette er en etnisk gruppe nært beslektet med gilakene i Gilan-provinsen, og de fleste i Sari snakker mazandarani-språket, som tilhører den nordvestiranske språkgruppen og er nært beslektet med gilaki, men regnes som et eget språk med egne dialekter og tradisjoner.

I tillegg finnes det i Sari en minoritet av aserbajdsjanere og persere, samt et betydelig antall kurdere og balutsjer. Det er viktig å merke seg at kurdere og balutsjer i byen i stor grad er assimilert, noe som betyr at de i stor grad har tilpasset seg den dominerende kulturen og språket i området.

## Noter

## Referanser


## Eksterne lenker
*
Sari

**Sari** kan ha flere betydninger:

* Sari (klesplagg), tradisjonell klesdrakt som blir båret av kvinner fra Sør-Asia, særlig i India.
* Sari (by), by nordøst i Iran.
* Sari (fylke), fylke i Iran
* Sari (navn)
Rube Goldberg

**Reuben Garret L. Goldberg** (født 4. juli 1883, død 7. desember 1970) var en amerikansk avistegner, illustratør og vitsetegninger, som er spesielt berømt for å ha gitt navn til «Rube Goldberg-maskiner». Navnet har sitt opphav i Goldbergs mange humoristiske tegninger av overkompliserte innretninger som utfører enkle oppgaver. I Norge brukes ofte begrepet «Reodor Felgen-oppfinnelse» på tilsvarende måte; i Danmark snakker man om «Storm P Maskine».

Goldberg ble uteksaminert ved University of California, Berkeley i 1904, og begynte å jobbe som ingeniør i San Francisco. Han hadde allerede da en interesse for tegning, og etter bare noen måneder fikk han jobb som sportstegner i *San Francisco Chronicle*. I 1907 flyttet han til New York hvor han tegnet for flere aviser inkludert *[[New York Evening Journal]]* og *[[The New York Evening Mail]]*. Han laget etterhvert flere tegneserier og oppnådde stor anerkjennelse.

Han ble hedret med Pulitzerprisen i 1942 for sine politiske tegninger.

## Se også
* William Heath Robinson, en engelsk illustratør som tegnet liknende fantasifulle maskiner
*Reodor Felgen, den norske kunstneren Kjell Aukrusts fiktive oppfinner og sykkelreparatør 
*Storm P, kunstnernavnet til den danske tegneren og humoristen Robert Storm Petersen

## Referanser


## Eksterne lenker
* 
*
Sauvignon blanc

**Sauvignon blanc** er en hvit vindrue og kommer opprinnelig fra Bordeaux hvor den benyttes i en rekke av de mest populære tørre vinene. Den dyrkes over hele verden og har bidratt til å gjøre vin fra New Zealand kjent, med en sterkt aromatisk, fruktig og perlende smak. Denne stilen er etter hvert plukket opp og brukt med hell i Chile og i enkelte kjøligere deler av Nord-Amerika.

## Historie

Historisk sett har druen gitt best vin når den får vokse i Loiredalen.  Men fra 1980-tallet innførte franske produsenter nye metoder fra California, New Zealand og Australia.  I den nye verden hadde de hatt stor suksess med å plukke druene på forskjellig tidspunkt og modningsgrad, gjæret og lagret på eikefat, for å få frem et rikere spekter av aromaer og mer tyngde.

## Druens karakter
Den nye verdensmetoden med å plukke druer i forskjellige modningsfaser har vist seg å gi nye aromanyanser, samt større smakskonsentrasjon og variasjon. Disse vinene tåler lagring på eikefat godt og kan berike seg relativt lenge til hvitvin å være. 

Fra områder hvor de ikke bruker eikefat, kan viner av druen bli både livlige, rene og forfriskende, og de smaker alltid umiskjennelig sauvignon blanc.

Akkurat som cabernet sauvignon har den en karakteristisk krydderaroma. Lukten blir ofte beskrevet som solbærblader og gress, den er lett å kjenne igjen uansett hvilket terroir den måtte vokse i. 

## Referanser
Barby

**Barby** er en kommune i regionen Auvergne-Rhône-Alpes i Frankrike. Barby ligger i departementet Savoie, nær byer som Annecy, Lyon og Grenoble. Kommunen ligger i kantonen Saint-Alban-Leysse som tilhører arrondissementet Chambéry. I  hadde Barby  innbyggere og utgjør en del av byområdet Chambery, som er senter i Savoie. I 1962 bodde det bare 328 mennesker i Barby, men den vokste voldsomt mot 1990 hvor folketallet hadde steget til over 3000. Det er en flyplass for glidefly i Barby.

## Befolkningsutvikling
***Antall innbyggere i kommunen Barby***

## Referanser


## Eksterne lenker
* 
* Kommunedata INSEE
* ungdomsskole i Barby
Pinot noir

**Pinot noir**, eller **Spätburgunder** på tysk, er en blå vindrue. Den benyttes først og fremst i produksjon av rødvin. 

Pinot noir kommer opprinnelig fra Burgunderdistriktet i Frankrike. Den er Cote d'Ors store drue med særegen duft, smak og struktur.

Den gir ofte lette viner med mindre karakter i Tyskland, Sveits, Østerrike og Ungarn. Den har imidlertid gitt svært gode resultater i California og New Zealand.

## Druens karakter
Pinot noir regnes som en mer krevende drue å dyrke og kan være nokså utsatt for edelråte og sykdommer. Druen benyttes også som en viktig basis i champagne, og den inneholder lite tannin. Dette gjør at den ikke egner seg så godt til lagring, selv om det finnes unntak fra denne regelen. 

## Referanser


## Eksterne lenker
* Skikkogbruk.no om pinot noir
New York Rangers

**New York Rangers** er et profesjonelt ishockeylag med base på Manhattan i New York. Laget spiller i den mest prestisjefylte nordamerikanske ligaen NHL.

Klubben spiller sine hjemmekamper i Madison Square Garden i byen New York i staten New York. Klubben ble stiftet i 1926 og er ett av lagene som kalles Original Six, sammen med Detroit Red Wings, Toronto Maple Leafs, Montreal Canadiens, Boston Bruins, og Chicago Blackhawks. Rangers var den første USA-baserte klubben til å vinne Stanley Cup, og de har vunnet denne fire ganger (sist i 1993-94).

## Norsk deltakelse
Før sesongen 2010-11 ankom Mats Zuccarello Aasen klubben. Han kom seg derimot ikke igjennom treningsleiren til Rangers og ble sendt ned til farmer-laget Connecticut Whale (AHL). Der spilte han meget bra. Og lillejulaften 2010 ble han hentet opp i troppen til Rangers i kampen mot Tampa Bay Lightning. Kampen endte med straffer, hvor «Zucca» scoret på sin, men Tampa Bay stakk av med seieren. Han er den sjuende nordmann i NHL. Sesongen 2014/2015 pådro Zuccarello seg slag i hjernen, dette satte han ut av spill og kom ikke tilbake før sesongen 2015/2016, denne sesongen har han tatt store skritt og endte den sesongen som poengkonge med hele 61 poeng(26 mål og 35 assist på 81 kamper) en fantastisk sesong av nordmannen etter at han ble skadet og var ute av spill veldig mange måneder

I 2014-2015 sesongen, vant Rangers Presidents' Trophy for tredje gang.

## Farmerlag
New York Rangers farmerlag er
* Connecticut Whale(AHL)
* Greenville Road Warriors (ECHL)

## Meritter
New York Rangers har vunnet Stanley Cup følgende år:
* 1928
* 1933
* 1940
* 1994

Laget var tapende finalist følgende år:
* 1929
* 1932
* 1937
* 1950
* 1972
* 1979
* 2014

## Lagoppstilling
Lagoppstilling pr 14 mai 2013. https://web.archive.org/web/20070119124501/http://www.newyorkrangers.com/team/roster.asp

## Litteratur
* 
* 
* 
* 
* 
* 
* 
* 
* *Rangers' Biggest Trades Since 1990* (October 6, 2006)

## Eksterne lenker
* 
* New York Rangers offisiell nettside
* Madison Square Garden
* MSG Network
* MSG Rangers
* New York Rangers season statistics and records from hockeydb.com
* New York Rangers Official Fan Club – NHL Booster Club
FSM

**FSM** kan sikte til:
* Flygende spaghettimonster
* ISO 3166-1 alfa-3-koden til Mikronesiaføderasjonen
Chris Poland

**Christopher Poland** (født 1. desember 1957) er en amerikansk musiker.

Poland var gitarist i det amerikanske thrash metal-bandet Megadeth fra 1984&ndash;1987 (og en kort periode i 2004). Chris Poland spilte på de to første studioalbumene til Megadeth.

I 1990 ga han ut soloalbumet *[[Return to Metalopolis]]*, og i 1991 stiftet han progressiv metal-bandet Damn the Machine, som ga ut ett studioalbum før det ble oppløst. Chris Poland ga ut sitt andre soloalbum i 2000 kalt *[[Chasing The Sun]]*.

Chris Poland har også vært gjest i Lamb of God og spiller i progressiv rock-bandet Ohm.

## Medlemmer i Chris Polands solo-prosjekt
;Nåværende
* Chris Poland – Gitar
* Kofi Baker – Trommer
* Roby Pagliari – Bass

;Tidligere
* Mark Poland – Trommer
* David Eagle – Trommer
* Mac Hine – Trommer
* Koko Bermejo – Trommer
* Francis DiCosmo – Bass

## Diskografi
;Chris Polands solo-prosjekt

;Megadeth

;Damn the Machine

## Referanser


## Eksterne lenker
* 
* 
* Chris Poland og Ohms offisielle MySpace-side
FA-cupen 2006/07

**[[FA-cupen]] 2006/07** er nummer 126 i rekka av FA-cuper. Vinneren i 2006 var Liverpool FC. De slo West Ham United på straffesparkkonkurranse etter at det stod 3&ndash;3 etter ekstraomganger.

Turneringa starta 18. august 2006. Første kvalifiseringsrunde var 16. september. Første runde gikk av stabelen 11. november. Finalen ble spilt den 19. mai 2007 på nye Wembley Stadium i London.

Premier League-laga kom inn i tredje runde.

## Kalender

***De fleste kampene vil bli spilt på lørdager, men det blir også spilt på søndager.*** 

## Rundene

### Tredje runde
Kampene ble spilt 5., 6., 7. og 9. januar. Omkamper 16., 17. og 23. januar.

### Fjerde runde

Denne runden ble spilt 27. og 28. januar. Omkampene ble spilt 13. og 14. februar.

### Femte runde

Denne runden ble spilt 17. og 18. februar. Omkampene ble spilt 27. og 28. februar. 

### Kvartfinaler

Kvartfinalene ble spilt 10. og 11. mars. Omkamper ble spilt 19. mars.

----

----

----

#### Omkamp

----

### Semifinaler

Kvartfinalene ble spilt 14. og 15. april. Kampene ble spilt på nøytral bane.

----

### Finale
Finalen mellom Chelsea FC og Manchester United ble spilt 19. mai.

## Referanser
Liste over Nordens største flyplasser

**Liste over Nordens største flyplasser** viser de største flyplassene i Norden etter antall passasjerer for periodene 2006 til 2009 og 2012 og 2013.
### Graf over trafikk på de 10 største flyplassene siden 2000

### 2013

### 2012

### 2006 - 2008

## Kilder
*Danmark:*
*Statens Luftfartsvæsen
*CPH
*BLL 
*Finland:*
*Finavia
*Færøyene:*
*Vágar lufthavn
*Island:*
*Flugmálastjórn Íslands 
*flugstöðir 
*Keflavik
*Norge:*
*Avinor
*Sverige:*
*LFV
*Transportstyrelsen
Kvebæk

**Kvebæk** er et etternavn. I 2012 hadde 57 nordmenn etternavnet Kvebæk. 

## Kjente personer med Kvebæk som etternavn
*Harry Kvebæk, (1925 – 2012) norsk musiker
*David Kvebæk, (1933 – 2013) norsk familieterapeut og forfatter
*Erik Kvebæk, (1936 – 2008) norsk musiker og dirigent

## Referanser
Tenshinshoden Katori Shinto Ryu

**Tenshinzhoden Katori Shinto Ryu Kobudo** (天真正伝香取神道流古武道) er den eldste gjenlevende av de tradisjonelle japanske sverdskolene og navnet på skolen hvor man lærer det. Den er betraktet som en av de ypperste og best bevarte skoler for tradisjonell japansk stridskunst.

## Historikk
Skolen ble grunnlagt i 1447 av Ienao Choisai Iizasa (1387&ndash;1488) i nærheten av Katori-tempelet i Sawarra, Chiba, Japan. Skolens hovedkvarter ligger fortsatt på dette stedet, og overhode for skolen er 20. generasjons etterkommer av grunnleggeren.

## Kampformer skolen hovedsakelig underviser i
**Tachi Jutsu**
*Kenjutsu (剣術; sverdteknikk)
**Omote no Tachi &ndash; (4 kata)
**Gogyo no Tachi &ndash; (5 kata)
**Gokui Shichijo no Tachi &ndash; (3 kata)
*Iaijutsu (居合術; teknikker for sverdtrekk og kutt &ndash; både sittende og stående former)
**Iai Jutsu &ndash; (6 kata)
**Tachi Iai Jutsu &ndash; (5 kata)
**Gokui no Iai &ndash; (5 kata)
*Ryōtōjutsu (両刀術; både kort og langt sverd samtidig)
**Ryoto &ndash; (4 kata)
*Kodachi) (小太刀術; kortsverd)
**Gokui no Kodachi &ndash; (3 kata)

**[[Bojutsu]] (棒術; stavteknikk)**
*Omote no Bo &ndash; (6 kata)
*Gogyo no Bo &ndash; (6 kata)

**[[Naginatajutsu]] (長刀術; hellebard-teknikk)**
*Omote no Naginata &ndash; (4 kata)
*Gokui Shichijo no Naginata &ndash; (3 kata)

**[[Sojutsu|Sōjutsu]] (槍術; spydteknikk)**
*Omote no Yari &ndash; (6 kata)

**[[Shuriken]]jutsu (手裏剣術; kastespiker)**

Kata som benevnes Gogyo og Gokui, samt shuriken jutsu, blir kun undervist til avanserte utøvere etter mange års iherdig trening.

## Andre disipliner som undervises i skolen

Andre og mer avanserte disipliner undervises kun til viderkommende studenter etter mange års basistrening:
**Yawara-jutsu* (ubevæpnet forsvar og knivteknikker)
*Ninjutsu/Shinogi (etterretning og analyse)
**[[Chikujojutsu]]* (fortifiseringsteknikk)
**Gunbai-Heihō* (strategi og taktikk)
**Tenmon Chirigaku* (astronomi og «geomantic divination»)
**In-Yo kigaku* (filosofiske og mystiske aspekter med røtter i Mikkyo &ndash; esoterisk buddhisme).

## Målet med treningen
I denne og alle andre tradisjonelle japanske kampformer er ikke det å vinne konkurranser noe  mål, men å perfeksjonere teknikkene. Teknikkene blir øvd inn til de sitter perfekt, slik at man i en eventuell kampsituasjon vil gjøre raske og effektive bevegelser med våpenet.

## Eksterne lenker

* Katori Shinto Ryu i Norge
Jump cut

**Jump cut** er et klipp  i film og video, der man klipper mellom to nesten identiske kamerainnstillinger. Effekten blir at bildet hopper. Ubevisst er det et ganske forstyrrende klipp, men det brukes ofte for å trekke tilskueren ut av handlingen eller det narrative. Kan sammenlignes med det som Bertolt Brecht kallet «Verfremdungseffekt» Det er et svært tydelige klipp. I epoken fransk bølgefilm på 50-60 tallet ble jump cut flittig brukt bl.a i Jean-Luc Godard sin film *[[Til siste åndedrag|A bout de souffle (Til siste åndedrag)]]*. Senere filmer som tatt i bruk dette er Tom Tykwer (*[[Løp, Lola, løp!|Run Lola Run]]*) og Guy Ritchie (*[[Snatch]]*).

## Se også
* Filmproduksjon
* Montasje
Lise Nørgaard

**Lise Nørgaard** (1917–2023) var en dansk journalist og forfatter. Som journalist var hun tilknyttet en rekke aviser og ukeblader; *[[Roskilde Dagblad]]*, *[[Politiken]]*, *[[Hjemmet (ukeblad)|Hjemmet]]* og *[[Berlingske Tidende]]*.

## Bibliografi
Hun forfattet bl.a. romaner, noveller og erindringsbøker. Ikke minst var hun kjent som medforfatter og idé-kvinne til TV-serien *[[Matador (TV-serie)|Matador]]*.

* 1959: *[[Med mor bag rattet]]*, Gyldendal
* 1961: *[[Sorte syvlinger]]*, Spectator
* 1966: *[[Jo mere vi er sammen]]*, Rhodos
* 1970: *[[Volmer - portræt af en samfundsstøtte]]*, Gyldendal
* 1978: *[[Julen er hjerternes fest]]* (noveller), Gyldendal
* 1980: *[[En hund i huset]]*, Lindhardt og Ringhof
* 1981: *[[Stjernevej]]*, Gyldendal
* 1984: *[[Mig og farmor]]* (noveller), Husets forlag
* 1984: *[[Historien om Matador]]*, Danmarks Radio
* 1988: *[[Jeg gik mig over sø og land]]* (essays), Fisker
* 1991: *[[Syv små hunde og deres skæbne]]*, Fisker
* 1992: *[[Kun en pige]]* (erindringer), Gyldendal
* 1997: *[[De sendte en dame]]* (erindringer), Gyldendal

Hun var også medforfatter og bidragsyter til en rekke andre bøker.

## Priser og utmerkelser (utvalg)
*  – Danske Dramatikeres Hederspris
*  – De Gyldne Laurbær
*  – Publicistprisen

## Referanser




## Eksterne lenker
* Litteratursiden.dk – Lise Nørgaard
*
Landvetter

:*Denne artikkelen er om tettstedet Landvetter, for Göteborgs lufthavn se [[Göteborg-Landvetter lufthavn]]*.

**Landvetter** er det nest største tettstedet i Härryda kommune i Västra Götalands län i Västergötland i Sverige. I 2010 hadde tettstedet  innbyggere. Göteborgs lufthavn er oppkalt etter tettstedet.

Med sin nærhet til Göteborg og en internasjonal lufthavn – Göteborg-Landvetter flygplats – har tettstedet en svært attraktiv beliggenhet og er derfor en ekspanderende boligby.

Jernbanen mellom Göteborg og Borås passerer gjennom den sørlige delen av Landvetter, men har ikke lenger stasjon i tettstedet. Riksväg 40 passerer gjennom tettstedet som motorvei, og har delt Landvetter i to. Siden motorveien ble bygd på 1970-tallet har byen bare ekspandert på nordsiden av veien, hvor også Landvetter sentrum ligger. I sentrum finnes ICA, Shell, frisør, skole, bibliotek, idrettshall og restaurant. I området sør for motorveien ligger Landvetter kirke.

## Referanser
Abigail (band)

**Abigail** er et japansk black/thrash metal-band. Bandet ble stiftet i 1992 av Yasuyuki, Youhei og Yasunori i Tokyo. Bandet er inspirert av tidlige thrash og black metal-band som Bathory, Venom, Sodom, Bulldozer, Hellhammer og NME.

Abigail ga ut sin første demo i 1992. Før bandet rakk å gi ut sin andre demo, forlot Youhei og Yasunori Abigail i februar 1993. Den andre demoen, *Blasphemy Night* ble likevel gitt ut. Den første EP-en *Descending from a Blackend Sky* ble alene spilt inn av Yasuyuki og gitt ut samme år.

Februar 1995 returnerte Youhei og Yasunor til Abigail. I 1996 startet Yasuyuki et side-prosjekt til Abigail, kalt Barbatos og i 1997 kom Abigails debutalbum *[[Intercourse and Lust]]*. Februar 2002 forlot Yasunori Abigail, og i april 2003 ble han erstattet med Asuka.

Da det andre albumet ble spilt inn, fikk Abigail hjelp av Shinichi Ishikawa og Mirai Kawashima fra Sigh. Etter å ha gitt ut *[[Forever Street Metal Bitch]]*, forlot Asuka bandet i oktober 2003.

Abigail kaller seg selv «Japans ondeste band».

## Medlemmer
;Dagens medlemmer
*Yasuyuki (1992&ndash;) – Bassgitar og vokal
*Youhei Ono (1992&ndash;1993, 1995-) – Trommer

;Tidligere medlemmer
*Yasunori (1992&ndash;1993, 1995&ndash;2002) – Gitar
*Asuka (2003) – Gitar

;Gjesteartister
*Shinichi Ishikawa – (Gitar på *[[Forever Street Metal Bitch]]* sammen med Asuka)
*Mirai Kawashima – (Orgel og vokal på *[[Forever Street Metal Bitch]]*)

## Utgivelser

## Referanser


## Eksterne lenker
* 
* 
*
Bristow Norway

**Bristow Norway** (tidligere **Norsk Helikopter**) er et norsk helikopterselskap som spesialiserer seg på å transportere mannskap fra det norske fastlandet til oljeinstallasjoner i Nordsjøen. Selskapet har sitt hovedkontor i Stavanger og har helikoptre stasjonert ved lufthavnene i Bergen,  Florø, Hammerfest og Stavanger.

Selskapet administrerer en flåte bestående av 25 helikoptre, og har ca. 410 årsverk.

## Historie
Bristow Norway startet opp driften i 1993, da under navnet *Norsk Helikopter*. Selskapet åpnet en base på Stavanger lufthavn, Sola. Selskapet var et samarbeidsprosjekt mellom Ugland-familien og Bristow-gruppen, som kontrollerte henholdsvis 51 og 49 prosent av aksjene hver. Selskapet utvidet driften i 1999, da de åpnet en base på Bergen lufthavn, Flesland, og igjen i 2002 og 2004 da basene på Brønnøysund og Hammerfest lufthavn åpnet. 

Selskapet kjøpte i 2005 opp helikopteroperatørene Lufttransport i Norge og Sverige fra Norwegian Air Shuttle. Lufttransport var før det en underselskap i daværende Norsk Helikopetrs konkurrent, CHC Helikopter Service, som også opererte offshoreflygninger fra en rekke norske lufthavner. 

I oktober 2008 gjorde Bristow-gruppen det klart at de ønsket å bli eneeier av Norsk Helikopter, og overtok de resterende 51 prosentene selskapet ikke kontrollerte. Lufttransport ble også som et ledd i disse forhandlingene solgt videre til Knut Axel Ugland Holding.

Selskapet skiftet navn til Bristow Norway AS i april 2009, og helikoptrene ble malt om i Bristows fargeskjema.

## Ulykker og hendelser
28. februar 2024 styrtet en Sikorsky S-92 med seks personer i havet utenfor Øygarden i Vestland, mens det var på et treningssoppdrag for Equinor. Fem av de seks personene om bord overlevde.

## Redningstjeneste

Selskapet har 6 redningshelikoptre stasjonert på Ekofisk (2), Johan Sverdrup, Statfjord, Bergen (for Troll, Oseberg) og Hammerfest. 

## Flåte
Bristow Norway administrerer en flåte bestående av følgende helikoptre:

## Referanser

## Eksterne lenker
* Bristow Norway, offisiell nettside
Matador (TV-serie)

***Matador*** er en dansk dramaserie som gikk på DR fra 1978 til 1981. Serien fulgte livet i en dansk provinsby i perioden 1929-1947. Den er regissert av Erik Balling etter en idé av Lise Nørgaard, som sammen med Paul Hammerich, Karen Smith og Jens Louis Petersen skrev manuskriptet. Serien tegnet et portrett av 1930-tallets depresjon samt Danmark under andre verdenskrig. 

Serien er blitt en dansk klassiker og en av Danmarks Radios største TV-suksesser og er blitt kringkastet adskillige ganger. Serien er solgt til en lang rekke land, og en DVD-gjenutgivelse har fornyet interessen. Serien er basert på Lise Nørgaards oppvekst og er meget dansk i sitt uttrykk. 

## Handling
Serien følger livet i en dansk provinsby i perioden 1929-1947. Hovedpersonen Mads Andersen-Skjern kommer i 1929 som handelsreisende til den søvnige kjøpstad Korsbæk. Han oppfatter raskt at byens næringsliv er i ferd med å stagnere og starter en manufakturforretning som utkonkurrer byens hittil eneste forretning av sitt slag, Damernes Magasin. 
I begynnelsen møter Mads Skjern passiv motstand fra byens fine, gamle familier, primært familien Varnæs. Bankdirektør Hans Christian Varnæs nekter, i et forsøk på å beskytte sin venn Albert Arnesen, som eier Damernes Magasin, å låne startkapital til Skjern. Men Mads har andre ressurser og har medvind grunnet skarp og kompetent forretningsdrift.

Rundt denne hovedhistorien følger vi livet hos høy og lav i Korsbæk. Det er grisehandleren Oluf Larsen som blir Mads Skjerns svigerfar, bartenderen Boldt, som på Jernbanerestauranten serverer øl og dagens rett til stamgjestene, som utover grisehandleren består av kommunisten Lauritz «Røde» Jensen og maleren Frede «Fede» Hansen. Vi følger tjenestefolkene hos familien Varnæs; den tro kokkepiken Laura og den mer ambisiøse Agnes, som ender med å eie sin egen virksomhet; og blir ansatt hos Skjern. Det er romansen mellom Kristen Skjern og Elisabeth Friis (Varnæs' svigerinne), og inn i alle hus og på tvers av sosiale skiller og fiendskap foretar dr. Hansen sine hjemmebesøk. Dertil en masse biroller som alle har sine egne historier.

## Rollebesetning

*

## Avsnitt
# «Den rejsende» (1978)
# «Genboen» (1978)
# «Skiftedag» (1978)
# «Skyggetanten» (1978)
# «Den enes død» (1978)
# «Opmarch» (1978)
# «Fødselsdagen» (1979)
# «Komme fremmede» (1979)
# «Hen til kommoden» (1979)
# «I disse tider» (1979)
# «I klemme» (1979)
# «I lyst og nød» (1979)
# «Et nyt liv» (1980)
# «Brikkerne» (1980)
# «At tænke og tro» (1980)
# «Lauras store dag» (1980)
# «De voksnes rækker» (1980)
# «Hr. Stein» (1980)
# «Handel og vandel» (1981)
# «Den 11. time» (1981)
# «Vi vil fred her til lands» (1981)
# «Det går jo godt» (1981)
# «Mellem brødre» (1981)
# «New Look» (1981)

## Kulturkanonen
Matador er tatt opp i den danske Kulturkanonen.

## Referanser


## Eksterne lenker
*
* Matadors nettsted